**Biedrības „Latvijas Modernās pieccīņas federācija”**

**Rīgā, Grostonas 6b, reģ. Nr. 40008023317**

**Valdes sēdes**

**PROTOKOLS**

**2017.gada 10.oktobrī, Rīgā Nr. 17/4-pro**

Valdes sēdes sākums: plkst. 18:00

Valdes sēdē piedalās: valdes locekļi Jānis Liepiņš, Andris Kalniņš, Andris Feldmanis, Kaspars Garkanis, uzaicinātās personas Deniss Čerkovskis, Mihails Jefremenko

Valdes sēdes vadītājs: J.Liepiņš

Valdes sēdes protokolists: I.Kaņepa

Valdes sēdes darba kārtība:

1. Jaunatnes sports.

2. Treneru atskaite par 2017.gadu.

3. LOV kandidātu sastāvs 2018.gada sezonai.

4. Dažādi.

**1. Jaunatnes sports.**

J.Liepiņš informē par vispārējām aktivitātēm jaunatnes sportā, īpaši par D.Čerkovska iniciatīvām.

D.Čerkovskis izklāsta paveikto un ieplānoto jaunatnes sporta jomā. Informē par veiksmīgi uzsāktu sadarbību ar peldēšanas treneriem, par noorganizētajām sacensībām un to rezultātiem. Uzsver interesi par šaušanas disciplīnu jauniešu vidū. Secina, ka jāturpina iesāktais darbs, iesaistot un veidojot abpusēji interesantu sadarbību ar bijušiem sportistiem un treneriem.

J.Liepiņš piedāvā sadarbībā ar D.Čerkovski izstrādāt sacensību programmu un plānot finansējuma izlietojumu sacensībām, nākamajā valdes sēdē to prezentēt un apstiprināt.

Valde atbalsta priekšlikumu un J.Liepiņš aicina valdes locekļus balsot par priekšlikumu – izstrādāt sacensību programmu un plānot finansējuma izlietojumu jauniešu sacensībām nākamajā sezonā, nākamajā valdes sēdē to prezentēt un apstiprināt.

Balsojums: PAR – 4

PRET – 0

ATTURAS – 0

Lēmums: J.Liepiņš un D.Čerkovskis izstrādā sacensību programmu un plāno finansējuma izlietojumu jauniešu sacensībām nākamajā sezonā, nākamajā valdes sēdē to prezentē un apstiprina.

J.Liepiņš informē par Ņikita Znotēna un A.Malašenokas federācijas atbalstu sacensībām.

**2. Treneru atskaite par 2017.gadu.**

M.Jefremenko izvērtē aizvadīto sezonu, informē detalizēti par katra sportista (Pāvels Švecovs un Ruslans Nakonečnijs) startiem, veiksmēm un neveiksmēm.

Informē, ka Pāvelam Švecovam bijusi ļoti veiksmīga sezona, ieskicē plānus nākamajai sezonai.

A.Feldmanis informē par ārsta maiņu P.Švecovam, akcentē problēmu par fizioterapeita klātbūtni sacensībās.

A.Kalniņš atbalsta M.Jefremenko plānus nākamajai sezonai, rekomendē iepazīties ar Krievijā izdotu pētījumu par treniņiem augstkalnēs.

J.Liepiņš ierosina vērtēt sezonu. M.Jefremenko vērtē katra sportista sezonu atsevišķi:

Pāvelam Švecovam – teicama

Ruslanam Nakonečnijam – laba

Valdes locekļi atbalsta vecākā trenera vērtējumu.

**3. LOV kandidātu sastāvs 2018.gada sezonai.**

J.Liepiņš rekomendē izvirzīt sportistus Pāvelu Švecovu un Ruslanu Nakonečniju iekļaušanai Latvijas Olimpiskās vienības (LOV) 2018.gada sezonas kandidātu B grupas sastāvā.

Valde atbalsta priekšlikumu un J.Liepiņš aicina valdes locekļus balsot par priekšlikumu – izvirzīt sportistus Pāvelu Švecovu un Ruslanu Nakonečniju iekļaušanai Latvijas Olimpiskās vienības (LOV) 2018.gada sezonas kandidātu B grupas sastāvā.

Balsojums: PAR – 4

PRET – 0

ATTURAS – 0

Lēmums: Izvirzīt sportistus Pāvelu Švecovu un Ruslanu Nakonečniju iekļaušanai Latvijas Olimpiskās vienības (LOV) 2018.gada sezonas kandidātu B grupas sastāvā.

**4. Dažādi.**

1. J.Liepiņš informē par sportistu O.Pinčuku.
2. M.Jefremenko informē par sporta zāles tehnisko stāvokli un remonta nepieciešamību.
3. D.Čerkovskis ierosina organizēt talku treniņu bāzes sakopšanai 28.10.2017. Valdes locekļi atbalsta ierosinājumu.

Valdes sēdes beigas: plkst. 19:30

Valdes sēdes vadītājs J.Liepiņš

Valdes sēdes protokolists I.Kaņepa